હાલમાં દિવાળીના તહેવારો ચાલી રહ્યા છે. લોકો પોતાના ઘરને સાફસૂફ કરી આખા વર્ષનો કચરો તેમજ નકામી ચીજ-વસ્તુઓ શેરી-ગલીમાં અને બહાર કાઢતા હોય છે. જામનગરની મોટામાં મોટી ખોટ એ છે કે, જામનગરમાં નિયમિત સફાઈ થતી નથી. પરિણામે શહેરમાં શેરી-ગલીઓમાં કચરાના ઢગલાં પડેલા છે. આ કચરાના ઢગલાના હિસાબે જામનગરને બદે ગંદકીનગર થઈ ગયું છે અને કચરાનગર જેવી હાલત થઈ ગઈ છે. ઘેર-ઘેર બીમારી ફેલાઈ છે, તાવ-શરદી, ડેન્ગ્યૂ, સ્વાઈનફ્લૂ જેવી ગંભીર બીમારીઓમાંથી એકેય શેરી કે ઘર બાકાત નથી. ઉપરાંત દિવાળીના તહેવારોના હિસાબે સરકારી રજા આવતી હોય તેમજ દિવાળીના વેકેશન માણવા સરકારી અને ખાનગી ડોક્ટરો રજા ઉપર ગયા છે, આથી સમગ્ર જામનગર બીમારી માટે ભગવાન ભરોસે છે.